Aarne Pelkonen

Bach: Johannes-passio
2023-04-05 18:00 - 20:30, 2023-04-07 18:00 - 20:30 (Europe/Helsinki) | Helsingin Tuomiokirkko, Unioninkatu 29, Helsinki, 00170
Helsingin tuomiokirkko
ke 5.4. klo 18
pe 7.4. klo 18
Cantores Minores
Suomalainen barokkiorkesteri
Tom Nyman, evankelista • Jyrki Korhonen, Jeesus • Tuuli Lindeberg, sopraano • Teppo Lampela, altto • Johan Krogius, tenori • Aarne Pelkonen, basso
joht. Hannu Norjanen
Osta liput

Taikahuilu
2023-04-15 19:00 - 21:30, 2023-04-20 19:00 - 21:30 | Suomen Kansallisooppera, Helsinginkatu 58, Helsinki, 00250, Suomi
Animaatiota ja eläviä laulajia yhdistävä huikean hauska toteutus, joka on saanut ylistävät arviot kaikkialla. Berliinin Komische Operin tuotannossa Taikahuilu etenee mielikuvituksellisesti mykkäelokuvan kultakauden hengessä. Laulajien ja elokuvan tarkasti ajoitettu yhteistoiminta tuo näyttämölle Taikahuilun loputtoman rikkaan fantasiamaailman.
Tuttu tarina Paminaa etsivästä Taminosta, Papagenaa haikailevasta Papagenosta ja valon ja pimeyden kamppailusta ovat entisellään, samoin Mozartin iki-ihana musiikki. Ja nyt Taikahuilun tarina etenee vielä entistä tiiviimmin, sillä puheosuuksien paikalla on elävää animaatiota ja tekstiä.
Lue lisää & liput

Last Songs -levynjulkaisukonsertti
2023-04-27 19:00 - 21:00 | Järvenpää-talo, Hallintokatu 4, Järvenpää, 04400, Suomi
Last Songs -levynjulkaisukonsertti
Aarne Pelkonen – Juho Alakärppä

Duo Aarne Pelkonen ja Juho Alakärppä on työskennellyt menestyksekkäästi jo 15 vuoden ajan ja julkaisee nyt ensimmäisen yhteisen albuminsa ”Last Songs”. Aarnen ja Juhon yhteistyö alkoi Sibelius-Akatemian käytävillä, jatkui Keski-Euroopassa alan gurujen opissa ja on johtanut esiintymisiin Suomessa ja ulkomailla, keskeistä laulurepertuaaria laajasti esitellen. Palkintoja parivaljakko on kerännyt mm. Liedkilpailuista Berliinissä ja Enschedessä.

Last Songs -levyn runkona on Franz Schubertin viimeiseksi jäänyt ikoninen laulusarja ”Schwanengesang”, jakaantuu kahteen kokonaisuuteen, Rellstabin ja Heinen teksteihin sävellettyihin lauluihin. Kokonaisuuksien väliin, kommentoimaan rakkauden viiltävää kipua ja kauneutta, on sijoitettu Jean Sibeliuksen viimeiseksi jäänyt laulukokoelma Op 90 Runebergin teksteihin sekä hänen viimeisin yksinlaulunsa ”Narciss” . Ohjelma esittelee kahden suuren laulusäveltäjän soivan testamentin, näyttää heidät parhaimmillaan ja paljaimmillaan: kaiken jälkeen jää vain kaipaus, ”Sehnsucht”, ”längtan”.

Julkaisukonsertit:
27.4. klo 19 Järvenpää-talo
11.5. klo 19 Helsingin konservatorio

Lue lisää & liput

Vapun riemua - Kymi sinfonietta
2023-04-30 19:00 - 21:00 | Kotkan konserttitalo, Keskuskatu 33, Kotka, 48100, Suomi
Kymi Sinfoniettan vappukonserteissa juhlistetaan kevään tuloa hyväntuulisen musiikin ja huippuesiintyjien voimin! Iloista vapputunnelmaa ovat virittämässä nuoren polven kapellimestari Sauli Saarinen, kymenlaaksolaisyleisölle tuttu sopraano Marika Hölttä ja baritoni Aarne Pelkonen. Konserteissa soivat vapun hilpeät viihdesävelet, kevyet klassiset sekä tunnelmalliset ikivihreät, elokuva- ja musikaalimusiikkia unohtamatta. Koloratuurisopraano Marika Hölttä on tunnettu monipuolisuudestaan sekä lavaheittäytymisestään. Baritoni Aarne Pelkonen muistetaan mm. vuoden 2013 Lappeenrannan laulukilpailujen ja vuoden 2015 kansainvälisen Sibelius-laulukilpailun voittajana.
Kapellimestari Sauli Saarinen
Marika Hölttä, sopraano
Aarne Pelkonen, baritoni
Lue lisää & liput

Vapun riemua - Kymi sinfonietta
2023-05-01 19:00 - 21:00 | Kouvolan kaupungintalo, Torikatu 10, Kouvola, 45100

Last Songs -levynjulkaisukonsertti
2023-05-11 19:00 - 21:00 | Helsingin konservatorio, Ruoholahdentori 6, Helsinki, 00180, Suomi

Armi-ooppera
2023-06-08 19:00 - 21:30, 2023-06-09 19:00 - 21:30, 2023-06-10 13:00 - 15:30, 2023-06-11 13:00 - 15:30, 2023-06-15 19:00 - 21:30, 2023-06-17 13:00 - 15:30, 2023-06-18 13:00 - 15:30 | Ilmajoen Ooppera-areena, Ollilantie 1, Ilmajoki, 60800, Suomi
Aarne laulaa Armi Ratian aviomiehen, Viljo Ratian roolin Ilmajoen Musiikkijuhlien uudessa Armi-oopperassa 8.-18.6.2023
Armi Ratian tarina on täynnä legendaarisia Marimekko-kaskuja, juhlia, menestyksen aallonharjaa ja vastapainona suurta epätoivoa, pettymyksiä, vihaa sekä taistelua rakkauden saamisesta ja antamisesta. Ooppera luo muotokuvan, jossa vahvana tunnettu nainen yrittää asettua itsensä kokoiseen muottiin, ​siinä kuitenkaan onnistumatta. Nimiroolin laulaa mezzosopraano Lilli Paasikivi.
Sävellys: Eeva Kontu
Liberetto ja ohjaus: Heta Haanperä
Musiikinjohto: Kaapo Ijas
Rooleissa: Lilli Paasikivi, Minna-Leena Lahti, Aarne Pelkonen, Piia Komsi, Mari Palo, Jeni Packalén, Tuomas Miettola, Nicholas Söderlund
Lue lisää & liput

Laulukurssi Joutsenossa
2023-07-22 - 2023-07-28 | Joutsenon opisto, Pöyhiänniementie 2, Joutseno, 54100
Perinteikäs Taidekesän lauluviikko pidetään 22.-28.7. idyllisellä Joutsenon opistolla Lappeenrannan kainalossa. Aarne on opettanut Joutsenossa monena kesänä ja palaa opettajaksi välivuoden jälkeen.
Lue lisää & hae opiskelijaksi

Laulaja taivaan portilla
2023-07-29 19:00 - 20:30 | Lohtajan kirkko, Lohtajan kirkkotie 2 B, Lohtaja, 68230
Kirkkomusiikin aarteita on tarjolla konsertissa, jonka riipaisevan kauniiden teosten taustoihin ja tunnelmiin kuulijat johdattaa radio-ohjelmastaan tuttu Risto Nordell.
Risto Nordell, juonto
Aarne Pelkonen, baritoni
Juho Alakärppä
Matti Pohjoisaho, urut
Buxtehude, Bach, Kokkonen, Mendelssohn, Mahler, Merikanto
Lue lisää & liput

Rauma Festivo: Kunniavieras
2023-08-05 19:00 - 21:00 | Rauma-sali, Satamakatu 26, 26100
Rauma Festivon 40-vuotisjuhlien kunniavieras on festivaalin perustaja ja ensimmäinen taiteellinen johtaja, pianisti Ralf Gothóni. Hänen kanssaan ensimmäistä kertaa yhdessä esiintyy toinen Rauman oma poika, baritoni Aarne Pelkonen. Schumannin Dichterliebe kuullaan myös Aila Gothonin suomenkielisinä käännöksinä näyttelijä Miiko Toiviaisen tulkintoina. Mozartin g-mollipianokvartetto kruunaa juhlan.
Ohjelma
Robert Schumann: Dichterliebe op. 48 (1840)
Dichterlieben käännös: Aila Gothoni
W. A. Mozart: Pianokvartetto g-molli K 478 (1785)
Esiintyjät
Ralf Gothóni, piano
Aarne Pelkonen, baritoni
Miiko Toiviainen, näyttelijä
Siljamari Heikinheimo, viulu
Hanna Hohti, alttoviulu
Markus Hohti, sello
Kesto noin 1 h 40 min, sisältää väliajan.
Lue lisää & liput

Virsi-juhlakonsertti
2023-08-06 20:00 - 21:00 | Porin Teljän kirkko, Koivistonpuistikko 50, Pori, 28130
Aarnen ensimmäinen levy Virsi täyttää tänä vuonna 10 vuotta. Ensimmäinen levyn juhlakonsertti kuullaan Teljän kirkossa 6.8. klo 20. Pianistina Juho Alakärppä.
Lue lisää

Mari Palo & Aarne Pelkonen
2023-08-10 18:00 - 20:00 | Turun konserttitalo, Aninkaistenkatu 9, Turku, 20100
Sopraano Mari Palo ja baritoni Aarne Pelkonen lyövät hynttyyt yhteen ja heittäytyvät rakkauden virran vietäviksi. Illan aikana kuullaan Marille ja Aarnelle läheisiä rakkausaiheisia lauluja ja aarioita, säveltäjäniminä mm. Schumann, Mahler ja Mozart. Pianistina konsertissa on huikea Jukka Nykänen.
Lue lisää & liput

Benjamin Britten: Kuovijoki
2023-08-31 21:00 - 22:30, 2023-09-02 21:00 - 22:30 | Espoon tuomiokirkko, Kirkkopuisto 5, Espoo, 02770, Suomi
Urkuyö ja Aaria -festivaalin kesä huipentuu oopperaan! Benjamin Brittenin kirkko-ooppera Kuovijoki (alkup. Curlew River, 1964) on koskettava teos poikaansa etsivästä äidistä. Japanilaista Noh-näytelmää mukaillen Britten sävelsi teoksen kirkkoon soveltuvaksi kirkkoparaabeliksi, jossa satojen vuosien takainen tarina herää henkiin vaikuttavan solistijoukon, kuoron ja soitinryhmän esittämänä. Ohjauksesta ja visuaalisuudesta vastaa visionäärinen Aleksi Barrière ranskalaisen taiteilijakollektiivinsa kanssa.
Tuomas Katajala, tenori (Hullu nainen)
Arttu Kataja, baritoni (Lautturi)
Aarne Pelkonen, baritoni (Matkamies)
Matti Turunen, basso (Apotti)
Näytökset
to 31.8.2023 klo 21
la 2.9.2023 klo 21
Espoon tuomiokirkko
Lue lisää & liput

Virsi-juhlakonsertti
2023-09-08 18:00 - 19:00 | Tikkurilan kirkko, Asematie 12, Vantaa, 01300
Aarnen ensimmäinen levy Virsi täyttää tänä vuonna 10 vuotta. Toinen levyn juhlakonserteista kuullaan Tikkurilan kirkossa. Pianistina Juho Alakärppä.
Lue lisää & liput

Mari Palo & Aarne Pelkonen: LOVE
2023-09-16 19:00 - 21:00 | Kaukametsän sali, Koskikatu 2-4, Kajaani, 87101, Suomi
Sopraano Mari Palo ja baritoni Aarne Pelkonen lyövät hynttyyt yhteen ja heittäytyvät rakkauden virran vietäviksi. Illan aikana kuullaan Marille ja Aarnelle läheisiä rakkausaiheisia lauluja ja aarioita, säveltäjäniminä mm. Schumann, Mahler ja Mozart. Pianistina konsertissa on huikea Jukka Nykänen.
Lue lisää & liput

Kaikki LOVE-esitykset:
10.8. 2023 Turun konserttitalo, Turun Musiikkijuhlat
16.9.2023 Kaukametsän sali, Kajaani
24.2.2024 Tapiolasali, Espoo
28.2.2024 Kangasala-talo
Liput

Madama Butterfly
2023-11-02 19:00 - 22:00, 2023-11-07 19:00 - 22:00, 2023-11-09 19:00 - 22:00, 2023-11-11 19:00 - 22:00, 2023-11-15 19:00 - 22:00 | Suomen Kansallisooppera, Helsinginkatu 58, Helsinki, 00250, Suomi
Amerikkalainen upseeri Pinkerton ostaa Japanin-komennuksellaan itselleen vaimon. Järjestelyn tilapäisyydestä huolimatta Cio-Cio San rakastuu Pinkertoniin. Pinkerton palaa kotimaahansa, ja Cio-Cio San jää odottamaan hänen paluutaan. Kun vuosien jälkeen laiva lopulta saapuu, Cio-Cio San joutuu pettymään.
Madama Butterfly on ooppera, joka särkee sydämesi. Säveltäjämestari Giacomo Puccini (1858–1924) vuodatti rakkaudesta ja pettymyksestä kertovaan tragediaan kaikkein koskettavinta musiikkiaan. Näkemyksellisesti ohjattu ooppera sopii myös ensikertalaisille. Luvassa on rakkautta, kaipausta ja kyyneliä.
Lue lisää & liput

Apua someen! -verkkokurssi
2023-11-17
Tarvitseko apua somen käytössä? Kaipaatko neuvoja siihen, minkälaista sisältöä, milloin ja missä muodossa kannattaisi julkaista? Ei hätää, Aarne auttaa!
Apua someen! -verkkokurssi on tarkoitettu erityisesti niille, jotka käyttävät somea työssään, eli vaikkapa muusikoille ja muille taiteilijoille sekä organisaatioille kuten musiikkifestivaaleille.
Teemoina kurssilla ovat myös yritys- ja mainostilien käyttö sekä somemarkkinointi ylipäänsä. Käytännön asioiden ohella pohditaan myös laajempia kysymyksiä, kuten minkälaisen profiilin haluat itsestäsi tai organisaatiostasi someen luoda tai miten tavoittaa juuri haluamansa kohderyhmä.
Jos olet kiinnostunut kurssista, lähetä minulle sähköpostia: contact(at)aarnepelkonen.com. ​Samalla voit kertoa, mihin asioihin kaipaisit apua, jotta voin kurssilla vastata juuri oikeisiin kysymyksiin.
Kurssi julkaistaan verkkokurssina 17.11. Kurssista ja siihen osallistumisesta tulee tietoa Aarnen Instagram ja Facebook -tileille sekä tälle sivulle.
Tervetuloa mukaan!
– Aarne
